ଦେଶରେ ୧୧ ଦିନରେ ୧୦ କୋଟି ଡୋଜ ଟିକାକରଣ କରାଯାଇଛି । ଦେଶରେ ବର୍ତ୍ତମାନ ତୀବ୍ର ବେଗରେ ଟିକାକରଣ ଚାଲିଛି । ଗତ ଶୁକ୍ରବାର ଦିନ ୨.୫୦ କୋଟି ଲୋକଙ୍କ ଟିକାକରଣ ହୋଇଛି । ଏପର୍ଯ୍ୟନ୍ତ ଦେଶରେ ମୋଟ୍ ୮୦ କୋଟିରୁ ଅଧିକ ଡୋଜ ଟିକା ଦିଆଯାଇଛି ।
ନୂଆଦିଲ୍ଲୀଃ କରୋନା ବିରୋଧରେ ଟିକାକରଣ ଅଭିଯାନରେ ଭାରତର ନୂଆ ମାଇଲଖୁଣ୍ଟ । ଦେଶରେ ୧୧ ଦିନରେ ୧୦ କୋଟି ଡୋଜ ଟିକାକରଣ କରାଯାଇଛି । ଦେଶରେ ବର୍ତ୍ତମାନ ତୀବ୍ର ବେଗରେ ଟିକାକରଣ ଚାଲିଛି । ଗତ ଶୁକ୍ରବାର ଦିନ ୨.୫୦ କୋଟି ଲୋକଙ୍କ ଟିକାକରଣ ହୋଇଛି । ଏପର୍ଯ୍ୟନ୍ତ ଦେଶରେ ମୋଟ୍ ୮୦ କୋଟିରୁ ଅଧିକ ଡୋଜ ଟିକା ଦିଆଯାଇଛି । ଯେଉଁଥିରେ ୬୦,୦୩,୯୪,୪୫୨ କୋଟି ଲୋକ ପ୍ରଥମ ଡୋଜ୍ ନେଇସାରିଥିବା ବେଳେ ୨୦,୨୯,୮୦,୬୯୫ ଉଭୟ ଡୋଜ ନେଇଛନ୍ତି । ANI ଅନୁସାରେ ଗତକାଲି ଅର୍ଥାତ୍ ଶନିବାର ଦିନ ୮୫.୨ ଲକ୍ଷରୁ ଅଧିକ ଡୋଜ ଟିକାକରଣ କରାଯାଇଛି ।
ଦେଶରେ ଏବେ ସୁଦ୍ଧା ୮୦ କୋଟି ଡୋଜ ଟିକାକରଣ ହୋଇସାରିବା ପରେ ଟ୍ୱିଟ କରି ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ମାନସୁଖ ମାଣ୍ଡଭିଆ । ଏହାକୁ ବିଶ୍ୱ ଇତିହାସରେ ଏକ ସୁବର୍ଣ୍ଣ ଅଧ୍ୟାୟ ବୋଲି ସେ ଦର୍ଶାଇଛନ୍ତି । ତଥ୍ୟ ଅନୁସାରେ ଗତ ୧୦ କୋଟି ଡୋଜ ଟିକାକରଣ କରିବାକୁ ମାତ୍ର ୧୧ଦିନ ସମୟ ଲାଗିଥିବା ବେଳେ ୬୦ ରୁ ୭୦ କୋଟି ଡୋଜ ପର୍ଯ୍ୟନ୍ତ ପହଞ୍ଚିବାକୁ ୧୩ ଦିନ ସମୟ ଲାଗିଥିଲା । ପ୍ରାରମ୍ଭିକ ୧୦ କୋଟି ଡୋଜ ୮୫ ଦିନରେ ଦିଆଯାଇଥିଲା ।
ଗୋଟିଏ ପଟେ ଟିକାକରଣର ଗତି ତ୍ୱରାନ୍ୱିତ ହେଉଥିବାବେଳେ ସଂକ୍ରମଣର ଗତି ହ୍ରାସ ପାଉଛି । କେରଳ ଛାଡି ସମଗ୍ର ଦେଶରେ କରୋନା ସଂକ୍ରମଣର ପରିସ୍ଥିତି ବର୍ତ୍ତମାନ ସଂପୂର୍ଣ୍ଣ ନିୟନ୍ତ୍ରଣରେ ଅଛି କହିଲେ ଚଳେ । ସେହିପରି ଗତ ୨୪ ଘଣ୍ଟା ମଧ୍ୟରେ ସମଗ୍ର ଦେଶରେ ୩୫ ହଜାରରୁ ଅଧିକ ନୂତନ ସଂକ୍ରମିତ ଚିହ୍ନଟ ହୋଇଛନ୍ତି । ସେଥିମଧ୍ୟରୁ କେବଳ କେରଳରେ ୧୯ ହଜାରରୁ ଅଧିକ ସଂକ୍ରମିତ ଅଛନ୍ତି । ଏହାସହ ଗୋଟିଏ ଦିନରେ ମୋଟ ୨୮୧ ଜୀବନ ହାରିଥିବା ବେଳେ, ସେଥିମଧ୍ୟରୁ ସର୍ବାଧିକ ୧୪୩ ଜଣ କେରଳର ଥିବା ସୂଚନା ମିଳିଛି ।
ଗତକାଲି ରାତି ୬ଟା ପର୍ଯ୍ୟନ୍ତ କେଉଁ ରାଜ୍ୟରେ କେତେ ଟିକାକରଣ ହୋଇଛି ?
(କୋୱିନ୍ ପୋର୍ଟାଲର ତଥ୍ୟ ଅନୁଯାୟୀ)
ବିଚ୍ ରାସ୍ତାରେ ଯୁବକଙ୍କୁ ହତ୍ୟା। ଯୁବକଙ୍କୁ ହତ୍ୟା ପରେ ଅଭିଯୁକ୍ତଙ୍କ ଘର ଜାଳିଦେଲେ ଗାଁ ଲୋକେ। ପୂର୍ବ ଶତ୍ରୁତାକୁ କେନ୍ଦ୍ର କରି ଆକ୍ରମଣ ହୋଇଥିବା ସନ୍ଦେହ କରାଯାଉଛି।
